Meghívó: fókuszban a mikotoxinok - problémából lehetőséget kínál a PTE TTK
2024-05-15 13:00 - 14:00 (Europe/Budapest) | Dél-Dunántúli Regionális Könyvtár és Tudásközpont, Universitas u. 2/A,, Pécs, Magyarország
A PTE TTK meghívja az élelmiszeripar és agrárium szereplőit partnertalálkozójára, ezen belül ’Mikotoxinok ’TERMŐFÖLDTŐL AZ ASZTALIG’ panelbeszélgetésre. Az eseményen kiderül, hogy hogyan tud lehetőséget kínálni egy világon egyedülálló rendszer kialakításával a Mikotoxin Kutatócsoport egy csaknem minden embert érintő probléma megoldásával.

Dátum: 2024. május 15. szerda, 13.00-14.00
Helyszín: Dél-Dunántúli Regionális Könyvtár és Tudásközpont (Pécs, Universitas u. 2/A, emeleti konferenciaterem)
Miért a TTK?
A PTE TTK régóta dédelgetett álma, hogy kilépve a kutatásainak akadémiai kereteiből, olyan tevékenységbe fogjon, aminek a dél-dunántúli régió gazdálkodó szereplői közvetlen haszonélvezői lehetnek.
Mi a probléma?
Köszönhetően annak, hogy a fonalas gombák és a mikotoxinok kártétele leginkább az élelmiszeriparban és az agráriumban érhető tetten; a mikotoxin kutatással számos agrár- és élelmiszeripari kötődésű egyetem tevékenykedik. Ezen kutatások gyakran rövid távon, a felmerült probléma megoldásával terveznek, a hosszútávú tervezést nélkülözve.
Hol van ebben a lehetőség?
A PTE TTK megközelítése ettől némileg eltér. A cél itt is azonos, a mikotoxin probléma enyhítése, megoldása – a megközelítés azonban szélesebb körű. A Mikotoxin Kutatócsoport erősen épít a Pécsi Tudományegyetem „DNS-ében kódolt” rendkívül színes és mély tudományos alapra, mely lehetőséget ad egy hosszútávú stratégia kidolgozására, azután a stratégiához illeszkedő kutatás-fejlesztési és innovációs tevékenységek lefolytatására.
Mi a cél?
A cél egy interdiszciplináris alapon nyugvó, a világon egyedülálló mikotoxin menedzsment rendszer kidolgozása, majd felépítése.
Mit nyújt az esemény a résztvevők számára?
A résztvevők képet kapnak az ágazatra jellemző problémáról, és az ebből fakadó lehetőségekről. A részvételen túl megkereshetik helyüket a mikotoxin menedzsment rendszerben.
Program
13.00-14:00 – Mikotoxinok ’TERMŐFÖLDTŐL AZ ASZTALIG’ panelbeszélgetés
Panel résztvevők és témák:
· a Hungrana Kft. – Mikotoxin probléma a gabonakereskedők, – feldolgozók szemüvegén át.
· Belvárdgyulai Zrt. – Mikotoxinok az értékláncban (növénytermesztés, tárolás, takarmányozás és állategészségügy)
· Soft Flow Kft. – Mikotoxin analitika napjainkban
· PTE TTK, Mikotoxin Kutatócsoport – Mikotoxin menedzsment, az interdiszciplináris megközelítés
Az eseményre a Deutsche Telekom-PTE Innovációs Napok 2024 keretében kerül sor.
További információ és regisztráció:
https://pteinnovacio2024.ticketninja.io/sessions/1731089_a_pte_termeszettudomanyi_kar_partnertalalkozoja
